b'\n_START_ARTICLE_\nElektri\xc4\x8dni tok\n_START_PARAGRAPH_\nEl\xc3\xa9ktri\xc4\x8dni t\xc3\xb3k (oznaka I) v fiziki in elektrotehniki imenujemo usmerjeno gibanje nosilcev elektri\xc4\x8dnega naboja, bodisi po praznem prostoru, bodisi po kovini ali drugem elektri\xc4\x8dnem prevodniku. Elektri\xc4\x8dni tok je definiran kot koli\xc4\x8dina naboja, ki v danem \xc4\x8dasovnem intervalu prete\xc4\x8de skozi dani presek. Mednarodni sistem enot predpisuje za merjenje elektri\xc4\x8dnega toka enoto amper, ki je ena osnovnih enot SI._NEWLINE_Merilnik za merjenje elektri\xc4\x8dnega toka se imenuje ampermeter.'